भाएं अज्ज रूस, चीन, जपान बगैरा देसैं अपनियां भाशां अपनाइयै गै विज्ञान ते तकनीकी खेतरै च खूब तरक्की करी लेदी ऐ पर विश्व बन्धुत्व दी भावना उंदे च बी इंयां नेईं पनपी सकी जियां साढ़े बिच पनपा करदी ऐ। इनें देसें दे लोकें च भावना तां जागी सकदी ऐ जे ए बी साढ़े आला लेखा अंग्रेजी गी बनान पटरानी ते अपनियें भाशें गी इसदी दासियां ते कन्ने ‘अंकल-संस्कृति’ दे अग्गें बी साढ़े आला लेखा गै सिर झुकान ते गोड्डे नुआई आदाव करन।